CELEX: 62011CN0650
Language: da
Date: 2011-12-19 00:00:00
Title: Sag C-650/11: Anmodning om præjudiciel afgørelse indgivet af Augstākās tiesas Senāta (Republikken Letland) den 19. december 2011 — Ilgvars Brunovskis mod Lauku atbalsta dienests

18.2.2012   
            
            
               DA
            
            
               Den Europæiske Unions Tidende
            
            
               C 49/18
            
         Anmodning om præjudiciel afgørelse indgivet af Augstākās tiesas Senāta (Republikken Letland) den 19. december 2011 — Ilgvars Brunovskis mod Lauku atbalsta dienests
   (Sag C-650/11)
   2012/C 49/31
   Processprog: lettisk
   
      Den forelæggende ret
   
   Augstākās tiesas Senāta
   
      Parter i hovedsagen
   
   
      Sagsøger: Ilgvars Brunovskis
   
      Sagsøgt: Lauku atbalsta dienests
   
      Præjudicielle spørgsmål
   
   
               1)
            
            
               Skal artikel 125, stk. 1, i forordning nr. 1782/2003 (1) fortolkes på en sådan måde, at den præmie, der skal fastsættes pr. ammeko, finder anvendelse på samtlige ammekøer, som er født inden for kalenderåret?
            
         
               2)
            
            
               Skal artikel 102, stk. 2, i forordning nr. 1973/2004 (2) fortolkes på en sådan måde, at perioden på seks måneder skal forstås som fristen til indgivelse af præmieansøgningerne?
            
         
               3)
            
            
               Såfremt det andet spørgsmål besvares bekræftende, spørges: I det tilfælde, hvor en medlemsstat har forkortet denne ansøgningsfrist, har medlemsstaten da pligt til at godtgøre de tab, som landbrugeren måtte have lidt, hvis denne ikke har haft mulighed for at gøre fuld brug af den i forordningen fastsatte ansøgningsfrist?
            
         
      (1)  Rådets forordning (EF) nr. 1782/2003 af 29.9.2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EUT L270, s. 1).
   
      (2)  Kommissionens forordning (EF) nr. 1973/2004 af 29.10.2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (EUT L 345, s. 1).